
ESETFELVETÉS - MUNKAHELYZET



A jogszabály szerint annak a közoktatásban részt vevő tanulónak, aki három- vagy többgyermekes családban nevelkedik, a tankönyvek térítés nélkül járnak.
A szülőknek öt gyerekük van; három gyerek jár az adott település, község iskolájába, ketten a közeli város gimnáziumában tanulnak.
Szeptember 1-jén az anya a helyi iskolában szerette volna kifizetni három gyereke tankönyveinek árát, mondván: ők nincsenek rászorulva a szociális segítségre, adja a kedvezményt az iskola rászoruló gyereknek.
A könyvosztó pedagógusok megdöbbentek; az igazgatónő segítségét kérték, az igazgatónő nem tudta önmaga megoldani a problémát, a családsegítő szolgálat munkatársát, mediátort kért fel segítőül.

Az emberi kapcsolatok során nemegyszer keletkezik konfliktus. A probléma abból adódik, hogy a konfliktusban részt vevő személyek érintettségük miatt nem tudnak megfelelően szót érteni egymással; szakkifejezéssel élve: a résztvevők nem tudják kezelni interperszonális kapcsolatukból adódó, keletkező konfliktusaikat.
Ez a konfliktus kialakulhat abból, hogy van az adott helyzetben
· valós érdekkülönbség,
· rossz helyzetértelmezés,
· téves információ.

A konfliktusok kezelésének két egymástól eltérő stratégiája, megoldási lehetősége van. Az egyiket pozicionálás, a másikat problémamegoldás jellemzi.
A pozicionálásban a részt vevő felek egymás legyőzésével akarják a konfliktusukat megoldani.
A problémamegoldás során a résztvevők nem egymással szemben, hanem egymás mellett állnak, s azon igyekeznek, hogy megoldják a konfliktust okozó problémát.
Ez a problémamegoldó stratégia a mediáció.

Járjuk körül a probléma, konfliktus, mediáció lényegét és tartalmát!

TANULÁSIRÁNYÍTÓ

A konfliktuskezelés és annak módszere, a mediáció egyrészt tanulható intellektuálisan, másrészt viszont a valódi tanulás egy folyamat; e folyamat eredményessége a tapasztalatokon és a tapasztalások közbeni érzések feldolgozásán, az élményeken múlik.
Az intellektuális tanulás szakaszában, most feladatok közbeiktatásával megyünk végig a mediáció folyamatán.
Akkor tud eredményesen tanulni, ha sorban halad a tananyagban, s a tananyag szerves részének tekinti a feladatokat. Tehát úgy tanulja e tananyagot, hogy sorban halad; a szükséges feladatokat megoldja, majd levonja a tananyaghoz tartozó következtetéseket! Ezt követően olvassa el többször a tananyag elméleti részét!

A tananyag elsajátításához Öntől az alábbi aktivitás szükséges:

· Olvasott szöveg feladattal vezetett feldolgozása;
· olvasott szakmai szöveget kell megértenie,
· rendszerekben kell gondolkodnia,
· az olvasott szakmai szöveget a benne lévő feladatokhoz vezető útként értelmezve, problémaelemzésre és problémafeltárásra van szükség.

· Válaszadás írásban mondatszintű kérdésekre;
· egyrészt önállóan és egyedül dolgozik a tanulás során,
· másrészt vannak feladatok, melyek megoldásához munkatársat választ magának, s párban dolgoznak a tanulás során.

· Tapasztalatok értelmezése;
· elsősorban információgyűjtésről van itt szó, internet használata szükséges egyes feladatok megoldásához.


Kövesse ezt a logikai tanulási rendszert:
1. A konfliktus értelmezése és formái.
2. Konfliktuskezelés, konfliktuskezelési stratégiák.
3. Mediáció értelmezése és lépései.

MUNKAANYAG

SZAKMAI INFORMÁCIÓTARTALOM


Kezdjüka tanulást egy feladattal!

Írjon egy esetpéldát a „ki mosogasson, ki porszívózzon” konfliktusra!


Feladat:MUNKAANYAG

Írjon esetpéldát az intrikára!


Mielőtt megismerné a konfliktuskezelés egyik módszerét, a mediációt, érdemes megismernie a konfliktust, mint jelenséget, s ennek különböző megjelenési formáit, kifejeződéseit és hatásait.MUNKAANYAG


1. A KONFLIKTUS ÉRTELMEZÉSE ÉS FORMÁI
Amint már a bevezetőben − Esetfelvetés − szó volt róla, a konfliktus ütközés; személyek vagy csoportok közötti igények, szándékok, érdekek, szükségletek, vélemények vagy értékek szembekerülése egymással. Ütközésre akkor kerül(het) sor, amikor az adott helyzetben részt vevők viselkedése akadályozza egyikük vagy másikuk érdekeinek érvényesülését, s a résztvevők értékrendje különböző.

Mi most maradjunk a személyek közötti konfliktusok közegében.
A konfliktusokat vizsgálja a szociális munka, a pedagógia, a pszichológia és itt kiemelten a szociálpszichológia.
Az interperszonális kapcsolatokban − interperszonális: egyének, személyek közötti, személyes − fennáll a kölcsönös függés; ezek formái az együttműködés és a versengés. Mindkét forma a konfliktus értelmezése és megoldása szempontjából jelentőséggel bír.
A versengés a konfliktus kialakulását és eszkalálódását eredményezheti; a versengés a konfliktus közvetlen előidézője. A versengés lehet tisztességtelen és tisztességes; e formák megjelenése a helyzetben részt vevők önmagukhoz és társukhoz való viszonyában, illetve az adott helyzet sajátosságaiban ölt testet. Tehát a versengés, mint konfliktusforrás az adott helyzet sajátosságának és a benne részt vevőknek a függvénye.
Az együttműködés a konfliktus megoldását segíti elő.
Most nézzük a konfliktusok rendszertanát! A konfliktus kifejeződése
· interperszonális: a konfliktus megnyilvánul a személyek viselkedésében;
· intrapszichés: a konfliktus az emberben csak belülről játszódik le, külső megnyilvánulások nincsenek.
A konfliktus hatása
· destruktív, ekkor tisztességtelen a verseny; a verseny nem egyenlő felek között zajlik, mert az egyik fél esélytelen a másikkal szemben. Ekkor alacsony az egyetértés szintje a közös megegyezésre és a közös szabályok elfogadására, mert a helyzetben részt vevők nem bíznak abban, hogy a másik betartja a szabályokat;
· konstruktív, ekkor tisztességes a verseny; ez lehetetlenné teszi, hogy a konfliktushelyzet környezetének szociális struktúrája leálljon, mert a szociális közeg elősegíti a változásokat, s e változások új energiákat indukálnak, amitől a cselekvési alternatívák felszínre kerülhetnek.

Most pedig nézzük meg, hogyan alakul ki a konfliktus!

MUNKAANYAG

Először jelentkeznek a konfliktusjelek.
Az adott helyzetben részt vevők indirekt módon jelzik egymásnak saját problémájukat.
Aztán kialakul a vita.
Az adott helyzetben részt vevők megpróbálják érvényesíteni saját nézőpontjukat, álláspontjukat; ekkor még oda tudnak figyelni egymásra, meggyőzhetők és megállapodásra is képesek.
Majd létrejön a polarizáció.
Az adott helyzetben részt vevők a másik fél mondandójából már csak a saját álláspontjukkal ellentétes elemeket − a teljes kommunikációs palettára kell itt gondolnunk − veszik észre, ezekre figyelnek.
Ezt követi a szegregáció.
Az adott helyzetben részt vevők egymással nem kommunikálnak.
Így kialakul a destrukció.
Ez egyrészt magára a kapcsolatra, másrészt magára az emberre irányul.
Ez elvezet a kimerüléshez.
A kapcsolat elhidegül, sőt kihűl; a konfliktusban részt vevők elhidegülnek egymástól, s érdektelenek lesznek egymás számára.
Összefoglalva az eddigieket:
A konfliktus
· mindig ütközés és kölcsönös függés;
· megjelenésében vagy versengés, vagy együttműködés;
· tartalmilag lehet
= érdekkonfliktus,
= információalapú konfliktus,
= értékalapú konfliktus,
= strukturális alapú konfliktus;
· kifejeződhet
= interperszonálisan,
= intrapszichésen;
· hatása
= destruktív,
= konstruktív;
· teljes kialakulása öt szintű.

2. A KONFLIKTUSOK KEZELÉSEMUNKAANYAG

Feladat:

A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
A pszichoanalízis megalapozója, Sigmund Freud szerint a konfliktusoknak az ember gyerekkori életében különös jelentősége van (lásd ödipális konfliktus). Miről van itt szó?
Nézzen utána az interneten a freudi ödipális konfliktus lényegének!
Írjon példát arra, hogy az ödipális konfliktus valós helyzetben hogyan jelenik meg, s mi lehet a lefolyása!


Az ember viselkedése konfliktushelyzetben több tényezőtől függ.MUNKAANYAG

A viselkedést meghatározó legfontosabb tényezők:
· az ember beállítódása,
· önértékelésének és önismeretének foka,
· aktuális érzelmi állapota,
· az adott hely(zet) (szociális mező és szociális közeg; pl. otthon, iskola vagy munkahely) légköre.

Az adott helyzetnek vannak jellegzetességei:
· hol és mikor jelenik meg a konfliktus,
· a konfliktusban részt vevők milyen kapcsolatban vannak egymással,
· a konfliktusban részt vevők érzékelik-e egymás szándékait, igényeit, érzelmeit.

A	konfliktushelyzetekben	megmutatkozó	és	megfigyelhető	viselkedések	így csoportosíthatók:
· önérvényesítés,
· önalávetés,
· eredménycentrikusság,
· kapcsolatcentrikusság.
Önérvényesítés:
· az ember vélt vagy valós érdekeinek megfelelően törekszik saját elképzeléseinek megvalósítására, szükségleteinek, igényeinek kielégítésére;
· nem figyel mások elképzeléseire, szándékaira, ezeket nem hagyja érvényesülni.
Önalávetés:
· az ember segíti a vele kapcsolatba került, illetve kapcsolatban lévő másik ember törekvéseinek, szándékainak az érvényesülését, elősegíti azok megvalósulását,
· miközben lemond saját szükségletei, igényei kielégítéséről.
Eredménycentrikusság:
· a feladatra koncentrálást helyezi a középpontba,
· a feladat kifogástalan megoldását, a jó teljesítmény elérését tartja elsődlegesnek.
Kapcsolatcentrikusság:
· a másokkal való jó kapcsolat igényének kifejeződése,
· az ember hajlandó lemondani saját érdekeiről a másik ember szükségleteinek, igényeinek érvényesüléséért.
A konfliktusok kezelésének van stratégiája és vannak módszerei.
A stratégia hosszabb időre érvényes és általános iránymeghatározást jelent, amely vonatkozik a tervezésre, irányításra, vezérlésre és az alkalmazásra kerülő eljárásokra is. A stratégia tehát egy folyamat leírása.

A módszer − alkalmazásra kerülő eljárás − a stratégiának alárendelt kategóriát képvisel; a stratégiába beépülve, annak működését, megvalósulását teszi lehetővé.MUNKAANYAG

Egy-egy konfliktuskezelési stratégia a konfliktus természetétől függően egyidőben több módszert, eszközt és eljárást is működtethet a konfliktuskezelés folyamatában.
Minden ember alkalmazza az összes stratégiát, de helyzeti tényezők szerint sajátosan előnyben részesítheti egyiket vagy másikat.

Konfliktuskezelési stratégiák − ezek visszahatnak az emberi viselkedésre:
Győztes/vesztes stratégia:
Az adott helyzetben részt vevők
· a konfliktust harcként (versenyként) értelmezik,
· győzelemre, a másik ember legyőzésére törekednek,
· megegyezés nincs,
· gyors cselekvést igénylő helyzetekben gyakran szükségszerű alkalmazni.
A konfliktusban álló emberek saját szándékaik, elképzeléseik nemegyszer erőszakos megvalósítására törekszenek. A konfliktust harcként értelmezik (versengenek), győzelemre, a másik legyőzésére törekednek.
A győzelem igényét sokféle tényező motiválhatja, pl. érdekek, szükségletek, meggyőződések. A konfliktus során a saját érdekérvényesítés akadályát érezve, gyakran a feltámadó harag következtében a résztvevők ellenségekké válnak.
Gyors cselekvést igénylő helyzetekben a szakértelem, a tapasztalat, az információs többlet birtokában előnyös, gyakran szükségszerű a győztes/vesztes stratégia alkalmazása.
A szokványos napi konfliktusokban szembetűnőek a stratégia hátrányai: csak az egyik fél érdekei érvényesülnek, így csak ő éli meg pozitívan a helyzetet, ezért akár indokolatlanul más helyzetekben is alkalmazhatja. A másik fél azonban szükségszerűen vesztes lesz.
További hátrány, hogy mindig van vesztes; aszimmetrikus kapcsolatokban mindig a kisebb hatalommal rendelkező lesz a vesztes. Ez rombolja a vesztes önértékelését, s újabb feszültségeket eredményez.
Alkalmazkodó stratégia:
· lemondás az érdekek, vágyak érvényesítéséről.
· félelemből, kényszerből vagy hosszabb távú érdekek miatt,
· megfontolt döntés alapján a konfliktus első jeleit észlelve.

Aki ezt a stratégiát választja, félelemből, kényszerből vagy megfontolt döntés után lemond saját érdekeinek, igényeinek, vágyainak érvényesítéséről a másik fél javára. A mindenáron való alkalmazkodás veszélyes stratégia. Eredményeként nem fejlődik megfelelően az a belső erő, amely a mindennapi konfliktusok megoldásában lényeges. Ha az ember meg akarja őrizni és erősíteni is akarja egyediségét, személyiségének integritását, el kell fogadnia a kitaszítottság, a kiközösítés kockázatát.

Elkerülő stratégia:MUNKAANYAG

Az ember úgy alkalmazza az alkalmazkodó stratégiát, hogy magát a konfliktushelyzetet igyekszik kikerülni.
Gyakran alkalmazott stratégia. Aki ezt alkalmazza, a helyzet elemzése, a viszony minősítése, valamint a győzelmi esélyek mérlegelése alapján használja. A tekintélyelvű szervezeti vezetés azt igazolja, hogy a tagoknak igazuk biztos tudatában sem mindig ésszerű kiállniuk annak védelmére. Leginkább akkor alkalmazzák, amikor bizonytalanok a helyzet megítélésében, esetleg hatékony eszköz hiányában a helyzet spontán oldódásában bízva későbbre halasztják a megoldást.
Kompromisszumkereső stratégia:
· közösen elfogadható megoldás keresése a cél,
· amely mindkét fél számára kielégítő (noha gyakran mindkettejük számára rosszabb, mint amit eredetileg szerettek volna),
· egyenrangú felek között gyakori,
· az erőviszonyok változásával az erősebb fél a másik legyőzésére törekszik.

Olyan közösen elfogadható megoldás keresése a cél, amely mindkét fél számára kielégítő. Egyenrangú felek között gyakori megoldásmód, időt és lehetőséget ad jobb megoldások keresésére, nem rombolja a kapcsolatot. A kompromisszum gyakran csak törékeny egyensúlyi állapotot eredményez, az erőviszonyok változásával az erősebb fél a másik legyőzésére törekszik.
Problémamegoldó (győztes/győztes) stratégia:
· a résztvevők a probléma olyan megoldására törekszenek,
· mindkét fél érdekei, szükségletei, meggyőződései érvényesülnek,
· a résztvevők kölcsönösen elfogadják a másik fél önérvényesítését,
· vállalják az önalávetést,
· készek együttműködni, empatikusan viselkedni a legjobb megoldási alternatívák megtalálása érdekében,
· a közösen elfogadott megoldás mellett mindkét fél elkötelezett.
A konfliktusban részt vevők a probléma olyan megoldására törekednek, amelyben mindkét fél érdekei, szükségletei, meggyőződései érvényesülnek. Kölcsönösen elfogadják a másik fél önérvényesítését, vállalják az önalávetést, készek együttműködni, empatikusan viselkedni a legjobb megoldási alternatívák megtalálása érdekében.
A közösen elfogadott megoldás mellett mindkét fél elkötelezett. A megoldáskeresés folyamatában lehetőség adódik egymás mélyebb megismerésére; a szándékok, szükségletek feltárása során a kapcsolat elmélyülhet, és lehetőség nyílik egymás eddig nem ismert értékeinek felfedezésére.
E stratégia alkalmazásához kulcsfontosságú a konfliktusmegoldás szándéka. Nem kaphat helyet a harag, a megbántottság, a sértettség fenntartása; a feleknek ezek pozitív feldolgozására kell törekedniük. A harag akadályozza a problémamegoldó stratégia alkalmazását.

A problémamegoldó stratégia együttműködést feltételez, és az alkalmazótól tudatosságot, önkontrollt, jövő felé irányultságot, mérlegelést igényel. Amikor az ember érzékeli a konfliktusszituációt, fontos, hogy tudja mérlegelni:MUNKAANYAG

· a szituáció azonnali választ kíván-e, vagy halasztható,
· megfelelő-e a rendelkezésre álló időmennyiség,
· mekkora és milyen intenzitású érzelmeket váltott ki a konfliktus a résztvevőből,
· szükséges-e először a feszültségek csökkentése, az indulatok hűtése.

Az előzőekben láttuk, hogy a konfliktus kialakulásának öt szintje van. A problémamegoldás hat lépése a következő:
1. a probléma meghatározása;
2. azoknak a személyeknek a meghatározása, akik a konfliktusban érintettek (fontos meghatározni, hogy az érintettekre érzelmileg hogyan hat a szituáció, milyen szükségletek, vágyak, elvárások, értékek határozzák meg az adott szituációban érintettek viselkedését);
3. a megvalósítható és hatékony megoldások összegyűjtése, mérlegelése;
4. a legjobb megoldás kiválasztása; a kiválasztott stratégia melletti elköteleződés;
5. a megoldás kivitelezése;
6. ellenőrzés.

Volt már arról szó, hogy az ember viselkedése konfliktushelyzetben több tényezőtől is függ. Azt is láttuk már, hogy a konfliktushelyzetben megmutatkozó és megfigyelhető viselkedések csoportosíthatók; a csoportosításból adódik, hogy az ember viselkedése konfliktusos helyzetben két dimenzió mentén írható le:
· önérvényesítés; milyen mértékben törekszünk saját szándékaink érvényesítésére,
· együttműködés;	milyen	mértékben	törekszünk	a	másik	személy	szándékait figyelembe venni.
Szintén láttuk, hogy a konfliktuskezelésnek ötféle stratégiája van.
Ha most a konfliktushelyzetben megjelenő viselkedést és a konfliktuskezelési stratégiákat együtt vizsgáljuk, akkor egy összetett rendszert kapunk:
önérvényesítés
VERSENGŐ	PROBLÉMAMEGOLDÓ

KOMPROMISSZUMKERESŐ
ELKERÜLŐ
ALKALMAZKODÓ

nem együttműködő	együttműködő

Feladat:MUNKAANYAG


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írja le, hogyan kell értelmezni ezt az összetett rendszert!


A versengés önérvényesítő és nem együttműködő.MUNKAANYAG

Az ember saját szándékait érvényesíti a másik ember rovására. Ez jelentheti
· a saját igazáért való kiállást,
· a helyesnek vélt, tartott saját álláspont védelmét,
· a győzelemre való törekvést.
Akkor kerül alkalmazásra, amikor
· a gyors, határozott cselekvés fontos,
· fontos és lényeges kérdéseknél, helyzetekben népszerűtlen megoldásokat kell bevezetni,
· önvédelemként olyan emberrel kerül szembe az adott helyzetben a résztvevő, aki visszaél a nem versengő viselkedés nyújtotta előnyökkel.
Az elkerülés nem önérvényesítő és nem is együttműködő.
Öltheti diplomatikus kitérés formáját, egy kérdés kedvezőbb időpontra való halasztását vagy egyszerűen visszahúzódást egy fenyegető helyzetből.
Akkor kerül alkalmazásra, amikor
· egy adott probléma jelentéktelen vagy csak átmeneti,
· nem látunk esélyt arra, hogy szándékaink érvényesüljenek, pl. kevés a hatalmunk, vagy olyan akadályba ütközünk, amin nehéz lenne változtatni,
· a konfrontációval járó lehetséges kár nagyobb, mint a konfliktus megoldásának előnyei,
· a további információk gyűjtése több előnnyel kecsegtet, mint az azonnali döntés,
· mások hatékonyabban tudják megoldani a konfliktust.
Az alkalmazkodás együttműködő és nem önérvényesítő.
A versengés ellentéte. Az ember lemond saját szándékairól, hogy a másik szándékai érvényesülhessenek. Önfeláldozás van ebben az eljárásban. Az alkalmazkodás öltheti az önzetlen nagyvonalúság vagy jótékonyság formáját, lehet a másik félnek való kényszerű engedelmeskedés, vagy lehet a másik szempontjaink elfogadása.
Akkor kerül alkalmazásra, amikor
· belátjuk, hogy tévedtünk, elfogadjuk a jobbik álláspontot,
· a probléma sokkal fontosabb a másik számára, mint a mi számunkra, s eleget akarunk tenni a másik fél igényeinek,
· a versengés folytatása csak ártana a helyzetüknek, amikor legyőzöttek, vesztesek vagyunk.
A kompromisszumkeresés átmenet az önérvényesítés és az együttműködés között.
A résztvevők célja valamilyen megvalósítható és mindkét fél számára elfogadható megoldás megtalálása; ez részelegesen mindkét felet kielégíti. A kompromisszum középúton helyezkedik el a versengés és az alkalmazkodás között. A kompromisszumkeresés félúton való találkozás; kölcsönös engedményeket vagy egy gyors áthidaló megoldás keresését jelenti.

Akkor kerül alkalmazásra, amikorMUNKAANYAG

· a célok meglehetősen fontosak, de nem érik meg azt az erőfeszítést vagy esetleges szakítást, ami egy nagyobb mértékben önérvényesítő stílussal együtt járna,
· komplex problémák időleges rendezését szeretnék elérni,
· a felek, résztvevők kielégítő megoldás elérésére törekszenek,
· a problémamegoldás vagy a versengés nem jár sikerrel, ez a viselkedés kielégítő konfliktuskezelési mód.
A problémamegoldás önérvényesítő és együttműködő.
Magában hordja azt a törekvést, hogy együttműködve a másik résztvevővel, találjunk valamilyen megoldást, mely teljesen megfelel mindkettőnk szándékainak. Azt jelenti, hogy beleássuk magunkat egy problémába azzal a céllal, hogy megtaláljuk a két fél alapvető érdekeltségét, s találjunk egy olyan alternatívát, amely mindkét érdekskálának megfelel.
Akkor kerül alkalmazásra, amikor
· a megoldás keresésekor mindkét felfogás fontos ahhoz, hogy kompromisszumos megoldás szülessen,
· olyan emberek gondolatainak hasznosítása a cél, akik eltérő nézőpontból közelítenek meg egy problémát,
· egy kapcsolatot megrontó negatív érzés közös feldolgozására van szándék mindkét résztvevőben.

ÖSSZEFOGLALÁS
Az emberi viselkedést több tényező határozza meg:
· az ember beállítódása,
· önértékelésének és önismeretének foka,
· aktuális érzelmi állapota,
· az adott hely(zet) légköre.
A konfliktushelyzetekben megjelenő viselkedések csoportosíthatók:
· önérvényesítés,
· önalávetés,
· eredménycentrikusság,
· kapcsolatcentrikusság.
A konfliktusok kezelésének van stratégiája és vannak módszerei.
· győztes/vesztes stratégia,
· alkalmazkodó stratégia,
· elkerülő stratégia,
· kompromisszumkereső stratégia,
· problémamegoldó (győztes/győztes) stratégia.
A problémamegoldásnak hat lépése van:
1. a probléma meghatározása,
2. azoknak a személyeknek a meghatározása, akik a konfliktusban érintettek,
3. a megoldások összegyűjtése,
4. a megoldás kiválasztása; a stratégia melletti elköteleződés,

5. a megoldás kivitelezése,MUNKAANYAG

6. ellenőrzés.
A konfliktuskezelés kétdimenziós rendszerbe foglalható.

3. KONFLIKTUSKEZELÉS MEDIÁCIÓVAL
Az emberi személyiség alapvető mozgatóereje az ellentétek egysége és küzdelme. Goethe Faustja, Madách Imre Ádámja vívódik magával és a világgal, benne élő embertársaival.
Akár az emberi személyiségjegyekből, akár más tényezőkből eredő konfliktusainkat nem célszerű elkerülni, inkább jó megoldást kell találni rájuk. Erre az egyik legalkalmasabb segítő módszer a mediáció.
A mediáció egy konfliktuskezelési módszer, amelynek lényege, hogy két fél vitájában, mind a két fél közös beleegyezésével egy semleges harmadik fél (a mediátor) is bekapcsolódik segítő szándékkal.
A mediáció olyan strukturált problémamegoldó eszköz, amely a vitázó feleket együttműködésre készteti; arra, hogy a közöttük támadt konfliktust annak megoldására való koncentrálással, fókuszálással oldják fel. Ott hatékony a mediáció, ahol a vitázó felek olyan nehézséggel találják szemben magukat, amelynek jogi megoldása nem adekvát, illetve elhúzódó, költséges és nem feltétlenül kecsegtet gyakorlati eredménnyel. De hatékony lehet azokban az esetekben is, ahol a vitázó felek egymással békésen szeretnének megegyezni.
Feladat:

A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat, élethelyzeteket, konfliktushelyzeteket, melyek megoldása a mediáció lehet!

A szó − mediare − eredeti jelentése: középen állni, egyeztetni, közbenjárni, közvetíteni, békéltetni.

Szükséges, hogy a konfliktusban, vitában részt vevők beleegyezzenek a mediációba, s közöttük a kommunikáció minimális szintje meglegyen. Ezzel egyben a vitázó felek képviselik önálló döntéshozói képességüket és hajlandóságukat is. A konfliktus feloldása akkor várható a mediációs eljárástól, ha a vita, konfliktus alapját érdekek képezik. Ha érzelmek állnak a középpontban, akkor eredményesebb módszernek bizonyulhat a békéltetés vagy más pszichoterápiás eljárások alkalmazása. A mediátor feladata egy olyan speciális kommunikációs szituáció megteremtése, koordinálása, amelyben a vitázó résztvevők számára segíti a kölcsönösen elfogadható megoldások megtalálását, illetve kidolgozását.

A mediátor a problémamegoldó folyamat keretében segít tisztázni a konfliktus természetét, segít olyan megoldást találni, amely mind a két fél számára kielégítő.
Az informális, pártatlan, teljes diszkréciót nyújtó eljárásban kulcsszerepet betöltő közvetítő (mediátor) hozzásegíti a résztvevőket ahhoz, hogy vitás helyzetüket elfogulatlanul ítéljék meg. A mediátor egyik félnek sem képviselője. A mediálás során a mindkét félnek előnyös egyezség elérése a cél, e cél elérését segíti elő a mediátor.
A közvetítő a vita tárgyának és körülményeinek megismerése, valamint a szemben álló felek meghallgatása után szakszerű, korrekt megoldásokat javasol, olyan megállapodásokhoz segíti a feleket, amellyel azok kölcsönösen megelégednek.
A mediálás természetéből adódóan a közvetítő nem dönt, nem határoz, nem erőlteti az általa javasolt megoldás elfogadását. A vitában álló felek a mediálás teljes folyamatát kontrollálják; kizárólag ők azok, akik a közvetítő által előterjesztett javaslatról végül döntenek.
A mediáció főbb elemei:
· az egyezkedést segítő technikák alkalmazása,
· a probléma megfogalmazása,

· az álláspontok közelítése,MUNKAANYAG

· az egyezkedés folyamatának lépésekre bontása,
· az empatikus kommunikáció fejlesztése,
· alternatív megoldások keresése,
· közös cél kialakítása,
· a beszűkülés, bizalmatlanság, merev attitűdök kialakulásának megakadályozása.
A mediációnak három fontos, kiemelkedő eleme van:
· konszenzus,
· magánjelleg és kölcsönös bizalom,
· igények és érdekek dominanciája.

A mediáció konszenzuson alapul
A vitában álló felek maguk döntik el, hogy el tudnak-e jutni a megegyezésig, és ennek természetét és feltételeit maguk szabják meg. A mediátor nem kényszerít semmilyen döntést, megegyezést vagy feltételeket a résztvevőkre, ezért nem következik be az egyébként elkerülhetetlen „nyertes−vesztes” helyzet, amely általában a peres vagy bírósági eljárásokat jellemzi. A résztvevők ezáltal a megegyezés eredményét teljes mértékben kontrollálják. Megvan a lehetőségük, hogy olyan egyezségre jussanak, amely látszólag talán az egyik félnek igazságtalan, vagy úgy is dönthetnek, hogy nem veszik figyelembe az odavonatkozó törvényeket és más szabályokat. Feltéve, ha ez mind a kettőjük érdekében áll, és a döntés törvényes.
A közvetítés pszichoterápiás paradigmája − mintája − szerint a konfliktusmegoldás célja, hogy a résztvevők átléphessenek egy antagonisztikus érzelmi vízválasztót, és elmozduljanak a felek eredeti állapotukból egy ésszerűbb álláspont felé. Ekkor képesek lesznek egymással munkaszövetségre lépni, és ennek segítségével eljutni ahhoz a megoldáshoz, amely mind a két fél számára elég jó.
A mediátor azon dolgozik, hogy a felek viselkedését egy konkrét vitához való attitűdjükben változtassa meg. Amikor megvalósult ez a váltás, a felek készen állnak arra, hogy elfogadjanak bizonyos megoldásokat, amelyeket korábban elutasítottak. Ekkor lépnek annak a munkaszövetségnek a terepére, ahol az elég jó megegyezés már elérhető közelségbe kerül.
A mediáció magánjellegű és bizalmas
A mediáció nem nyilvános, hanem magánjellegű folyamat, és egyik sarkalatos pontja, hogy bizalmas és előítélettől mentes. Mindazt, ami a mediációs folyamat során elhangzik, előítélet nélkül kell elfogadni, és nem használható fel nyilvánosan vagy a későbbi eljárásokban. Minden olyan információt, amit az egyik fél bizalmasan közöl a mediátorral, az nem adhat tovább a másik félnek, csak az egyik fél konkrét felhatalmazásával.
Amikor a résztvevők a mediációt veszik igénybe, leggyakoribb motívumuk és céljuk a győzni akarás erős vágya. Ugyanígy a mediátor is győzelemre, megegyezésre törekszik. Azonban mindkét fél nem győzhet azonos mértékben. A szemben álló felek szeretnének maximális előnyökhöz jutni a mediáció során, és a közvetítő olyan megállapodásra törekszik, amellyel

elkerülhetik a felek a további vitát, a pereskedést. Ha tiszteletben tartjuk a pozitív gondolkodás és a nyer−nyer viszonyulási formákat, a felek akkor sem nyerhetnek azonos mértékben. Ezért át kell fogalmazniuk, hogy mit várnak a mediációtól, mit értenek nyerés alatt, vagy mit jelent számukra a cél elérése.MUNKAANYAG

A mediáció az igények és érdekek által meghatározott folyamat
A mediáció nem a résztvevők jogairól és kötelességeiről, sokkal inkább az egyéni igények és érdekek kifejezésre juttatásáról szól. A hosszadalmas és elhúzódó egyezkedések, a konfliktushelyzetek megoldatlanságának kudarca leginkább abból ered, hogy a felek könnyen megrekednek az ellenséges hadállásokban, és képtelenek kikeveredni ebből a zsákutcából. Az ellenséges hadállások éppen a jogok világából erednek, mert a résztvevők belemerevednek a jogok és kötelességek útvesztőibe.
A hosszadalmas és kétesélyes pereskedéssel szemben − ahol majd a múltban történteket kell feleleveníteni − a mediáció a jövőbe tekint, és arra buzdítja a résztvevőket, hogy közösen vizsgálják meg és értékeljék át a vitában elérendő céljaikat és terveiket olyan módon, hogy nézzenek rá jelenlegi és jövőbeli igényeikre és érdekeikre. Mert egy nézőpont az, hogy mi a jogos és mi a kötelező, ám egy másik nézőpont a valódi szükséglet és a közös érdek.

A mediációs ülés, folyamat menete
1. szakasz: Kapcsolatfelvétel és bevezetés
(vagy)  Az  egyik  fél  felkéri  a  mediátort  a  mediációs  eljárás  lefolytatására. A mediátor kapcsolatba lép a másik féllel és igyekszik rábírni őt a mediációs eljárásban való részvételre.
(vagy) Más esetben mindkét fél együttesen keresi meg a mediátort, s közösen kérik fel a közvevtítői eljárás lefolytatására.
Ezt követően a mediátor meghívja a feleket az első mediációs tárgyalásra; az időpontot és az alapproblémát írásban, szerződésben rögzítik.
Az első tárgyalás
A mediátor és a felek vesznek részt az ülésen, ám a felek által meghatározott személyek, mint érintettek is beülhetnek az ülésre, de az ülés menetébe nem szólhatnak bele. A felek a szünetben konzultálhatnak ügyvédeikkel és a többi személlyel.

a) A mediátor az üdvözlést követően kifejezi elismerését, hogy
· a felek eljöttek és részt vesznek az ülésen,
· a felek kinyilvánították és most is kinyilvánítják egyezségre való törekvésüket.
b) A mediátor tájékoztatja a résztvevőket az eljárást érintő legfontosabb kérdésekről és az eljárás várható költségeiről (szociális szakmákban a mediációs eljárásnak nincs a felekre háruló költsége).

A mediátor
· meghatározza az ülés időtartamát,
· meghatározza, hogy a folyamatot ő tartja kézben, tehát ő vezeti az ülést,
· elmondja, hogy az ülés tartalmáért a résztvevők a felelősek,
· elmondja, hogy lehetősége lesz a résztvevőknek saját álláspontjaik kifejtésére,
· kéri, hogy a résztvevők saját érdekeiket határozzák majd meg,
· kéri, hogy az ülés hangneme maradjon meg a humánus és kölcsönös tiszteletbentartás határain belül,
· kéri, hogy a résztvevők ne azt keressék az ülés menetében, ki volt eddig, s miben a hibás, inkább a jövőre fókuszáljanak,
· kéri, hogy a felek törekedjenek a kölcsönösségre, a nyertes−nyertes megoldás elérésére.
2. szakasz: Megszakítás nélküli idő
Célja: Mindkét fél megkapja a lehetőséget, hogy saját szemszögéből elmondja a problémáját.
Mediátor mondja:
- Először csak hozzám beszélnek egyenként, külön-külön, s ameddig az egyikük beszél, addig a másik fél jegyzetel és figyel. Ha szükséges, időnként összefoglalom az elmondottakat, hallottakat.
S a felek egyenként − anélkül, hogy bárki közbeszólna − elmondják saját problémájukat a saját szemszögükből.
A mediátor összefoglal és ellenőrzi tükrözéssel a hallottak helyességét.
3. szakasz: Eszmecsere
Célja: A résztvevők megismerjék a másik fél álláspontját, hogy megértsék a közöttük lévő konfliktus lényegét; s hogy a felek a múlt felhánytorgatása helyett a jövőre fókuszáljanak.
A résztvevők a vitás kérdésekről párbeszédes formában mondják el a véleményüket. A beszélgetést a mediátor irányítja, időről időre megfogalmazza az igényeket.

E szakaszban a mediátor
· tisztázó kérdésekkel kibontja a probléma vitás kérdéseit,
· a visszajelzéseket semleges megfogalmazással juttatja kifejezésekre,
· egyenként tárgyalja a kibontott vitás kérdéseket
· felírja táblára az adott téma nevét, kettéosztja a táblát, felírja a két résztvevő nevét, a felek előadása alapján felírja a javaslataikat, ajánlataikat;

· kérdéseivel, kommunikációjával megakadályozza a veszekedéseket, sértegetéseket, a destrukciót;MUNKAANYAG

· szükség esetén külön tárgyalást folytat a felekkel, majd visszacsatolja ennek eredményét a közös ülés munkájába;
· pozitív visszajelzéseket ad a másik fél álláspontjához való közeledésre, s a saját igénynek a megegyezés érdekében történő módosítására;
· ösztökéli a résztvevőket az alternatívákra, a jövőorientált gondolkodásra, a megbékítő gesztusokra;
· külön, a táblán vizuálisan is kiemeli és értékeli az elért részeredményeket, részmegállapodásokat.
· kérdései
· zárt vagy eldöntendő kérdések (igen/nem); ezek előnye, hogy kisebb vita kialakulását teszi csak lehetővé, s nagyobb kontrollt biztosít;
· nyitottak (a válaszoknak széles a skálája); ezek hátránya, hogy veszekedés alakulhat ki;
· irányítottak (egy adott személynek, résztvevőnek teszi fel); ezek előnye, hogy nagyobb kontrollt biztosít a mediátor számára;
· nem irányítottak (bármely fél megválaszolhatja); előnye, hogy választ kap a mediátor arra, kinek mi a véleménye, hátránya, hogy könnyen vita kerekedhet a felek különböző válaszai körül;
· fókuszáló vagy összpontosító kérdések, melyek beszűkített válaszlehetőséget biztosítanak, s ezzel megmaradhat a kontroll;
· jövőirányítottak; a következő időszakra vagy a távlati elképzelések felé terelhető ezzel a vita témája;
· folyamatmegszakítóak; az eddigi folyamat előrehaladásának megszakítása és új irányba terelése;
· visszafókuszálóak vagy újraösszpontosítóak; amikor a felek elkalandoznak a témától, feladattól;
· hipotézistesztelők; a résztvevők ki nem mondott igényeiről alkotott elképzelések megvizsgálása, feltárása, kontrollálása.
4. szakasz: A megállapodás kidolgozása
Célja: A lehetőségek kialakítása; a lehetőségek megvalósulásának vizsgálata.
A mediátor előterjeszti azt a megoldási javaslatot, amely a felek érdekét számításba véve a legmegfelelőbbnek talál.
5. szakasz: A megállapodás megírása
Célja: Kötelezettségvállalás a megegyezés betartására; emlékeztető megfogalmazása az egyezség egyes pontjairól; a későbbiekben felmerülő félreértések kizárása; a későbbiekben még megtárgyalandó kérdések meghatározása.

Az eljárás végén a felek által, a mediátor segítségével kidolgozott megoldási javaslat szerződésbe foglalására kerül sor.
6. szakasz: Lezárás
Célja: A résztvevők jelenlétének és munkájának megköszönése; a mediáció eredményeinek áttekintése; az ülés hivatalos lezárása a pozitívumok kiemelésével.

A MEDIÁCIÓBAN ALKALMAZOTT KOMMUNIKÁCIÓS TECHNIKÁK
Empatikus együttérzés, beleélés: ez tudatja a résztvevőkkel, hogy a mediátor megérti az érzéseiket; de a mediátor nem reagálja túl a helyzetet. Tudomásul veszi a résztvevők érzéseit, ezt jelzi vissza, majd továbblép.
Edukatív technika: a résztvevők nevelése, oktatása; a lehetőségekről, tényekről, alternatívákról való informálás, tájékoztatás.
A résztvevők kijelentéseinek kölcsönössé tétele: a mediátor semlegesíti a felek aggodalmait, szükségleteit, céljait és érdekeit.
Normalizálás: a mediátor egyszerűnek, közönségesnek és általánosnak érezteti a felek problémáját, ezáltal növeli a résztvevők hitét abban, hogy lehetséges megoldást találni konfliktusukra, problémáikra.
Kölcsönös engedmény: a mediátor a nehezen ajánlatot tenni tudó fél számára biztosítja a kölcsönösséget.
Összefoglalások: a mediátor gyakran alkalmazza, hogy kontrollálja, jól érti-e a szituációt, illetve kiemelje a felek álláspontját.
A feladat pontos meghatározása: a folyamat fenntartása érdekében a mediátor átvezeti az ülést a következő szakaszba.
A résztvevők együttműködési készségének értékelése: az elért eredmények elismerése, gyakori pozitív visszajelzés, az előremutató megnyilvánulások azonnali kiemelése.
ÖSSZEFOGLALÁS:
· A mediáció egy konfliktuskezelési módszer, melynek lényege, hogy két fél vitájában, mind a két fél közös beleegyezésével egy semleges harmadik fél is bekapcsolódik segítő szándékkal.
· A mediátor a problémamegoldó folyamat keretében segít tisztázni a konfliktus természetét, segít olyan megoldást találni, amely mind a két fél számára kielégítő.
· A mediáció főbb elemei:
· az egyezkedést segítő technikák alkalmazása,
· a probléma megfogalmazása,
· az álláspontok közelítése,
· az egyezkedés folyamatának lépésekre bontása,
· az empatikus kommunikáció fejlesztése,
· alternatív megoldások keresése,

· közös cél kialakítása,MUNKAANYAG

· a beszűkülés, bizalmatlanság, merev attitűdök kialakulásának megakadályozása.
· A mediációnak három fontos, kiemelkedő eleme van:
· konszenzus,
· magánjelleg és kölcsönös bizalom,
· igények és érdekek dominanciája.
· A mediációs ülés, folyamat menete
· 1. szakasz: Kapcsolatfelvétel és bevezetés
· 2. szakasz: Megszakítás nélküli idő
· 3. szakasz: Eszmecsere
· 4. szakasz: A megállapodás kidolgozása
· 5. szakasz: A megállapodás megírása
· 6. szakasz: Lezárás
· A mediációban alkalmazott kommunikációs technikák
· Empatikus együttérzés, beleélés
· Edukatív technika
· A résztvevők kijelentéseinek kölcsönössé tétele
· Normalizálás
· Kölcsönös engedmény
· Összefoglalások
· A feladat pontos meghatározása
· A résztvevők együttműködési készségének értékelése
A mediációs ülést vezetheti egy vagy két mediátor.
A mediációs ülés lehet ún. sétáló is; ez azt jelenti, hogy az egymással egy légtérben, egy helyiségben meglenni nem tudó feleket a mediátor(ok) külön-külön helyiségben helyezik el, s a mediátor(ok) (együtt) „sétálnak” a konfliktusban lévők között. E módszer esetén a mediátor(ok) minden esetben a tárgyalásban lévő féltől felhatalmazást kérnek arra, hogy a beszélgetésükből mit mondhatnak, mit mondjanak el a másik félnek.
Az ülésen a mediátor(ok) nem erőlteti(k), ám törekszik arra, hogy a feleket „egy asztalhoz ültesse”.
A szociális szakmákban, különösen a gyermekjóléti szolgálatoknál alkalmazott módszer a kapcsolati mediáció, melynek kiegészítője lehet a kapcsolatügyelet alkalmazása több lépésben.

ÖNELLENŐRZŐ FELADATOK

1. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Fogalmazza meg saját véleményét a mediációról, a tananyag alapján!


A KÖVETKEZŐ FELADATOK A mediáció 3. szakaszában tárgyalt MEDIÁTORI KÉRDÉSEKRE VONATKOZNAK, tehát a feladatok megoldásához használja fel a 3. szakasz: Eszmecsere részben tanultakat!MUNKAANYAG

2. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − zárt vagy eldöntendő kérdésre!


3. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − nyitott kérdésekre!

4. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − irányított kérdésekre!
5. feladat




A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − nem irányított kérdésekre!

6. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − fókuszáló vagy összpontosító kérdésekre!
7. feladat



A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − hipotézistesztelő kérdésekre!


A KÖVETKEZŐ FELADATOK A tárgyalt MEDIÁCIÓS TECHNIKÁKRA VONATKOZNAK, tehát aMUNKAANYAG

feladatok megoldásához használja fel az e részben tanultakat!
8. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − az empatikus együttérzés, beleélés kifejezésére!
9. feladat



A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − az edukatív technika alkalmazására!

10. feladat


A feladatot párban oldják meg; válasszon magának munkatársat, s vele együttműködve oldja meg a feladatot! (Mindketten azonos feladatot oldjanak meg, de mindketten a saját füzetükben dolgozzanak!)
Írjon példákat − legalább hármat − a normalizálás technikájára!


MUNKAANYAG

MEGOLDÁSOK

1. feladat


E feladatnak a feladat jellegéből adódóan nincs fix megoldása.
2. feladat


Írjon példákat − legalább hármat − zárt vagy eldöntendő kérdésre!
· Kik ajánlották Önnek ezt a megoldási lehetőséget?
· Mióta laknak a lakásban?
· Mikor születtek a gyerekek?
3. feladat


Írjon példákat − legalább hármat − nyitott kérdésekre!
· Mit érez most?
· Mikor szokott indulatba kerülni?
· Most mi bántja Önt?
4. feladat


Írjon példákat − legalább hármat − irányított kérdésekre!
· Ön most milyen megoldást javasol?
· Most az anyától szeretném hallani, hogy …?
· Most arra kérek Öntől választ, hogy …?
5. feladat


Írjon példákat − legalább hármat − nem irányított kérdésekre!
· Milyen megoldási javaslatuk van erre a helyzetre?
· Mi a saját véleményük erről?
· Kíváncsian várom az igényeik megfogalmazását!

6. feladat


Írjon példákat − legalább hármat − fókuszáló vagy összpontosító kérdésekre!
· Jelenleg hol tart ez a helyzet?
· Mi a bevett szokás Önöknél?
· Beszélhetnénk arról, hogy mi a helyzet jelenleg?
7. feladat


Írjon példákat − legalább hármat − hipotézistesztelő kérdésekre!
· Ha jól értem, Ön most azt mondja, hogy lemond a gyermektartás hátralékának igényléséről?
· Ha az apa külön programot szeretne csinálni a gyerekkel, és nem viszi el a nagyszülőkhöz, Ön belegyezne abba, hogy egész nap együtt legyenek?
· Ha Ön szeretné látni az elküldendő levelet piszkozatban, akkor azt külön jelezné, hogy egyértelmű legyen ez a helyzet?
8. feladat


Írjon példákat − legalább hármat − empatikus együttérzés, beleélés kifejezésére!
· Úgy látom, ez mélyen érinti Önt, s nehezen tud most ezen az érzésen túllépni, hogy a jövőről beszélgessünk tovább.
· Nehéz most mit kezdenie ezzel az érzéssel, most, amikor éppen a megoldást keressük együtt.
· Dühös, sőt talán mérges most, hogy ide kellett jönnie, mert azt érzi, nagyon elfoglalt, alig van erre ideje. De elmondom, mit tehetünk ebben a helyzetben.
9. feladat


Írjon példákat − legalább hármat − az edukatív technika alkalmazására!
· Ha mégsem tudnak most megállapodni, vannak más lehetőségek is.
· Elmondom most a lehetőségeket, melyek realitása szóba jöhet.
· Itt most az ide vonatkozó jogszabályokat is figyelembe kell venni.

10. feladat


Írjon példákat − legalább hármat − a normalizálás technikájára!
· Ebben a helyzetben ez gyakori szokott lenni.
· Ezzel a helyzettel, ezzel a gonddal más is így találkozik.
· Azt gondolom, minden szülő félti a gyerekét, ha a gyerek először utazik el egyedül.

IRODALOMJEGYZÉK



AJÁNLOTT IRODALOM

Soós Zsolt: A szociális munka alapjai, Comenius Bt., Pécs, 2005.
Szőnyi Gábor: Csoportok és csoportozók, Medicina Könyvkiadó Rt., Budapest, 2005.

A kiadvány az Új Magyarország Fejlesztési Terv

